钦定古今图书集成/明伦汇编/氏族典/第358卷 > 林一鸣
## 钦定古今图书集成/明伦汇编/氏族典/第358卷 > 林一鸣

按《万姓统谱》：“一鸣字闻卿，莆田人。父之正，荫补官。梁
克家当国，起知南雄府，改知惠州。请发常平仓赈粜
饥民，奏罢卖口食盐、淹造盐钞纸官酤为民病者十
数事。又为文谕民力学种麦，垦荒田陂塘，及时修整
去丧乐，禁杀牛等事。居民有杀牛，方挥刃间，牛掣断
絷奔至厅所，若有所诉，见者惊异。一鸣命饲牛，兼治”
其屠，人以为仁化所及，官满之日，惟图书数箧而已。